熊膏（），字季泽，号雨亭，湖广荆州府公安县人。万历四十一年（1613年）癸丑科进士，除户部主事，榷河西税。旧多逋课，膏清介无所索，赋入反足。迁苏松副使，念二郡田赋甲海内，而凋残逋欠特甚，乃酌便请蠲贷改折，所省民力不赀，吴人至今思焉。。历山东按察使、左右布政使，天启六年丙寅春，兵譁变，膏开城抚谕之，乃定。崇祯元年（1628年）正月，举天下卓异官二十四人之一。三月，擢授都察院右副都御史巡抚南贑汀邵，及任而卒。二年三月，赐熊膏祭葬。